এবার বন্দে ভারত স্লিপার ট্রেনে পাবেন শুধু কনফার্ম টিকিট!

ওয়েব ডেস্ক : আর কিছুদিন পর বাংলা (West Bengal) থেকে চালু হচ্ছে বন্দে ভারত স্লিপার ট্রেন (Vande Bharat Sleeper Train)। হাওড়া থেকে গুয়াহাটি (Guwahati) পর্যন্ত এই ট্রেন চলবে। আগামী ১৭ জানুয়ারি মালদা স্টেশনে এই ট্রেনের উদ্বোধন করবেন প্রধানমন্ত্রী নরেন্দ্র মোদি (Narendra Modi)। কিন্তু এই ট্রেনের ভাড়া কত হবে? তা নিয়ে প্রশ্ন উঠতে শুরু করেছে। তবে এ নিয়ে বড় আপডেট দিল রেল।

জানা যাচ্ছে, বন্দে ভারতের (Vande Bharat) ৩এসি কামরায় প্রতি কিলোমিটারে ভাড়া ধার্য করা হয়েছে ২.৪ টাকা। ২এসি কামরায় এই ভাড়া প্রতি কিলোমিটারে ৩.১ টাকা। আর ১এসিতে প্রতি কিলোমিটারে ভাড়া হল ৩.৮ টাকা। তবে বন্দে ভারত স্লিপার ট্রেনে ৪০০ কিলোমিটার পর্যন্ত নূন্যতম ভাড়া ৩এসি-তে ৯৬০ টাকা, ২এসি-তে ১২৪০ টাকা ও ১এসি-তে ভাড়া পড়বে ১৫২০ টাকা। তবে এর সঙ্গে যোগ হবে জিএসটিও। তবে বন্দে ভারত স্লিপার ট্রেনে শুধু কনফার্ম টিকিটই হবে। কোনও আরএসি বা ওয়েটলিস্টেড টিকিট থাকবে না।

আরও খবর : সন্ত প্রেমানন্দ জি মহারাজের বাড়িতে আগুন, ষড়যন্ত্রের অভিযোগ!

মূলত হাওড়া থেকে গুয়াহাটি পর্যন্ত দূরত্ব ১০০০ কিলোমিটার। এই দূরত্ব পর্যন্ত ৩এসি-তে ভাড়া পড়বে ২৪০০ টাকা। ২এসি-তে পড়বে ৩১০০ টাকা। ১এসিতে পড়বে ৩৮০০ টাকা। একইভাবে ২০০০ কিলোমিটার যাওয়ার ক্ষেত্রে ৩এসি-তে ভাড়া পড়বে ৪৮০০ টাকা, ২এসিতে ৬২০০ টাকা এবং ১এসি-তে ৭৬০০ টাকা ভাড়া হবে। আর তিন হাজার কিলোমিটারের ক্ষেত্রে ৩এসি-তে ৭২০০, ২এসি-তে ৯৩০০ ও ১এসি-তে ১১ হাজার ৪০০ টাকা করে পড়বে।

গুয়াহাটিগামী এই ট্রেন ছাড়বে সন্ধ্যা ৬টা ২০ মিনিটে। তা পরের দিন পৌঁছবে সকাল ৮টা ২০ মিনিটে। গুয়াহাটি থেকে এই বন্দে ভারত স্লিপার ট্রেন ছাড়বে সন্ধ্যা ৬টা ১৫ মিনিটে। হাওড়ায় তা পৌঁছবে পরের দিন সকাল ৮টা ১৫ মিনিটে। সপ্তাহে এই ট্রেনের পরিষেবা পাওয়া যাবে। তবে বৃহস্পতিবার চলবে না এই ট্রেন।